Henrik Dam Kristensen

Henrik Dam Kristensen (født 31. januar 1957 i Vorbasse) er en dansk politiker (S).

Han er sønn av en smed og en butikksjef i Vorbasse, og arbeidet som landpostbud i hjembyen i åtte år. Fra midten av 1980-årene arbeidet han for Arbejdernes Oplysningsforbund og Dansk Flygtningehjælp i Grindsted.

Kristensen var valgt til Folketinget fra Ribe amtskrets 1990–2004, etter å ha blitt nominert fra Grindsted krets. Han var partiets landbruks- og fiskeripolitiske talsmann før han i 1994 ble landbruksminister og fiskeriminister i Poul Nyrup Rasmussens regjering. Ministerpostene hadde blitt sammenholdt siden 1993, men ble slått sammen i 1996, og Kristensen ble sittende som matvareminister frem til 2000. Kristensen var sosialminister 2000–2001 og vidt ansett som Rasmussens etterfølger som partiformann i 2002, men overlot formannskapet til Mogens Lykketoft.

Kristensen ble valgt til Europaparlamentet i 2004, men søkte avskjed fra vervet for å tiltre som partisekretær i Socialdemokraterne i 2006. Han ble nominert til Folketinget fra Horsens krets og valgt fra Østjyllands storkrets i 2007. Han var president i Nordisk råd fra januar 2011 til tiltredelsen som transportminister i Helle Thorning-Schmidts første regjering i oktober samme år. Etter et mellomspill som formann i Socialdemokraternes folketingsgruppe 2013–2014 kom han tilbake til Helle Thorning-Schmidts andre regjering som arbeidsminister 2014–2015.

Referanser

Eksterne lenker 
 
 
 

Danske arbeidsministre
Danske transportministre
Danske sosialministre
Danske matvareministre
Danske landbruksministre
Danske fiskeriministre
Socialdemokratiet-ministre
Folketingsmedlemmer fra Socialdemokratiet
Folketingsformenn
Medlemmer av Europaparlamentet
Personer fra Billund kommune